“ศบค.” เผยคนไทยกลับจาก “คูเวต” ติด “โควิด” 11 ราย ยอดป่วยสะสม 3,076 คน ไม่มีผู้เสียชีวิต
"ศบค." เผยคนไทยกลับจาก "คูเวต" ติด "โควิด" 11 ราย ยอดป่วยสะสม 3,076 คน ไม่มีผู้เสียชีวิต
"ศบค." เผยคนไทยกลับจาก "คูเวต" ติด "โควิด" 11 ราย ยอดป่วยสะสม 3,076 คน ไม่มีผู้เสียชีวิต
29 พ.ค. 2563

นายแพทย์ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. แถลงสถานการณ์แพร่ระบาดของโรคโควิด-19 ประจำวันที่ 29 พ.ค.63 เมื่อเวลา 11.30 น.ที่ผ่านมา ที่ทำเนียบรัฐบาล
โดยระบุว่า พบผู้ติดเชื้อโควิด-19 เพิ่มอีก 11 ราย อยู่ในสถานที่กักกันที่รัฐจัดให้ทั้งหมด รวมผู้ป่วยสะสม 3,076 ราย รักษาหายแล้ว 2,945 ราย ยังรักษาอยู่ในโรงพยาบาล 74 ราย ไม่มีผู้เสียชีวิต ยอดผู้เสียชีวิต คงที่ 57 ราย
สำหรับผู้ป่วยโควิด-19 ทั้ง 11 รายนี้ เดินทางมาจากประเทศคูเวตทั้งหมด โดยเป็นกลุ่มวัยแรงงาน อาการไม่มาก บางรายไม่มีอาการ โดยสถานการณ์ถือว่าดี เมื่อเทียบกับการเข้าสู่ระยะผ่อนคลาย ที่กำลังจะมีการผ่อนคลายระยะที่ 3 ต่อจากนี้